Kirkearrangementet blev i dag åbnet med en stor gudstjeneste i Gigantium i Aalborg. Her deltog cirka 5.000 mennesker. - Det er en stor oplevelse, at komme hertil, som en pilgrimsgruppe, fortæller Karen Marie Jannerup fra Aalborg. Hun er i år med for 30. gang og finder det inspirerende, at være sammen med mange forskellige trossamfund. De danske kirkedage finder sted flere steder i Aalborg blandt andet ved den nye havnefront og i Aalborg Kongres- og kulturcenter og slutter den 12. maj 2013.

Referat:
Flere pilgrimsgrupper ankom i år med vandrestøvler og stok til det store kirkelige arrangement "Danske Kirkedage", som i år finder sted i Aalborg.